Super Karla

Super Karla er et aarhusiansk pop-rockorkester, der var aktivt i perioden 1978-86. Ligesom Shit & Chanel og en håndfuld andre danske orkestre bestod orkestret udelukkende af kvinder. Bandet spillede musik inspireret af den amerikanske singer-songwritertradition, bl.a. Carole King, Joni Mitchellog James Taylor m.fl. Bandet opstod i slutningen af 70'erne som en del af miljøet omkring Musikvidenskabeligt Institut ved Aarhus Universitet.

Orkestret spillede en lang række koncerter i ind- og udland. Bl.a. gav de en koncert på Roskilde Festivalens Rytmescene i 1984.
Koncerten blev optaget og er nu tilgængelig i DRs Bonanza-arkiv og på hjemmesiden Dansk Kulturarv. Orkestret spillede også en længere turné i DDR som opvarmning for det Østtyske rockband Pudhys. I den forbindelse optrådte de i Østtysk TV

Andre begivenheder i bandets historie:
1983 Koncert på stor festival i Neijmegen, Holland
10 dages turne i London, arrangeret af Greater London Council. Spilllede bl.a. opvarmning til Edwin Star, samt udendørs koncert på stor scene ved Themsens bred.
 1984-1986 Utallige koncerter i DK og Vesttyskland, samt enkelte i Malmø, Sverige og Calais, Frankrig.
Allersidste koncert foregik i Berlin nytårsaften 1986, selv om afskedskoncerten fandt sted på Huset, Aarhus, allerede i oktober 1986 under mottoet: Vi er stået af racet... indtil videre.

Fem af bandets medlemmer er nu aktive i Mums in Space, hvor repertoiret består af såvel gamle som nye originale sange, samt enkelte kopinumre.

Bandet forventes at give en koncert i sommeren 2023.

Medlemmer 
Rita Arenkiel, altsaxofon, kor (1978-1984)
Rikke Sinding, tenorsaxofon, leadvokal, kor, keyboards (1978-1986)
Susan Ohrt, altsaxofon, leadvokal, kor, percussion (1978-1986)
Jytte Pedersen, keyboards, leadvokal, kor (1978-1986)
Anne Marie Møller, trommer (1978-1986)
Birgitte Slot, bas (1978-1984)
Helene Lønsted, bas (1984-1986)
Pia Nyrup, guitar, leadvokal, kor (1980-1986)

Diskografi

Du var der endnu (Single, 1984) 
Producer: Anne Linnet. Udgivet af pladeselskabet Rosen.
Indhold
Side A: Du var der endnu. Tekst: Birgitte Slot. Musik: Jytte Pedersen.
Side B: Fransk Visit. Tekst: Anne Marie Møller, Birgitte Slot. Musik: Jytte Pedersen.

Fræk og Fatal (LP, 1985) 
Producer: Søren Wolff. Udgivet af pladeselskabet Rosen (ROLP 36). Cover design Voss & Kjær.

Indhold
Side A
 Drømmer i nat. Tekst Poul Martin Bonde. Musik; Susan Ohrt
 Ikke nogen stjerne. Tekst: Anne Marie Møller. Musik: Jytte Pedersen 
 Telefonbox. Tekst: Poul Martin Bonde. Musik: Rikke Sinding
 Følger med strømmen. Tekst: Susan Ohrt/Jytte Pedersen. Musik: Susan Ohrt/Rikke Sinding
 Nær ved dig. Tekst: Anne Marie Møller. Musik Jytte Pedersen/Susan Ohrt
Side B:
6. Går gennem natten. Tekst: Susan Ohrt. Musik: Musik: Susan Ohrt
7. Venter på mirakler. Tekst: Anne Marie Møller. Musik: Jytte Pedersen.
8. Panikromantik. Tekst; Anne Marie Møller. Musik: Jytte Pedersen/Rikke Sinding
9. (I wish I could ) Call you. Tekst: Jytte Pedersen. Musik: Jytte Pedersen
10. Stille dage. Tekst: Anne Marie Møller. Musik: Jytte Pedersen

Referencer

Eksterne henvisninger 
 Super Karla - DKU Festival 1980 Pia Nyrup, Susan Ohrt, Rikke Sinding, Anne Marie Møller, Jytte Pedersen og Rita Arenkiel.
 

Musikgrupper fra Danmark
Musikgrupper fra 1978